कुछ इनोवेटिव तरीके जिससे बदली जा सकती है खेती की तस्वीर
Sustainable Agriculture Tips For Farmers Profit Earning - आइए चलते हैं उत्तर प्रदेश के गोबिंदपुर में। शर्मा परिवार, दो अक्षरों का छोटा सा नाम, लेकिन परिवार बड़ा। पीढ़ियों से किसान। अपना और अपने पशुओं का पेट भरने के लिए हमेशा अपनी पुश्तैनी जमीन पर निर्भर
आइए चलते हैं उत्तर प्रदेश के गोबिंदपुर में। शर्मा परिवार, दो अक्षरों का छोटा सा नाम, लेकिन परिवार बड़ा। पीढ़ियों से किसान। अपना और अपने पशुओं का पेट भरने के लिए हमेशा अपनी पुश्तैनी जमीन पर निर्भर। हालांकि वर्षों से परिवार की भूमि भाई-बहनों और दूर के रिश्तेदारों के बीच विभाजित होती गई, जिससे आज प्रत्येक सदस्य के पास खेती करने के लिए केवल छोटे-छोटे जमीन के टुकड़े रह गए हैं।
जो भी उपज होती है, वह इन छोटे-छोटे परिवारों में ही खप जाती है। छोटे भूखंड के के कारण न फसलों की विविधता में निवेश कर सकते हैं ना ही इंटर-क्रॉपिंग जैसी प्रथाओं से खेती कर सकते हैं। यदि अपनी जमीन पर वे कुछ सुविधाओं जैसे ट्यूबवेल खुदवाना, उस पर इलेक्ट्रिक पंप लगवाना, ट्रैक्टर खरीदना या ड्रिप इरीगेशन सिस्टम लगवाना, आदि में निवेश करना चाहते हैं, तो यह भी प्रभावी नहीं रह जाता क्योंकि जोत का आकार ही छोटा है। साधनों के अभाव और बड़े पैमाने पर अनाज न होने के कारण शर्मा परिवार के लोग अक्सर अनाज को बिचौलियों को ही बेच देते हैं।
संघर्ष यहीं खत्म नहीं है। दादा, परदादाओं ने जब जमीन की हिस्सेदारियां की थी तो घर की ही बात समझ कर मौखिक रूप से कर दी थी। जिसे बाद की कुछ पीढ़ियों ने तो माना लेकिन आज वे बड़े पारिवारिक संपत्ति विवादों में बदल गई है। इन संपत्ति विवादों ने परिवार की वित्तीय स्थिति पर खराब असर डाला है।
इन सबके चलते, परिवार की नई पीढ़ियों के सदस्य अब ये काम नहीं करना चाहते और अब गांव-कस्बा छोड़ कर जाना चाहते हैं।
करिअर फंडा में स्वागत!
यह भारत के लाखों परिवारों की कहानी है। आज कृषि भूमि के छोटे आकार अर्थात लैंड फ्रेगमेंटेशन या भूमि विखंडीकरण से उपजी समस्याओं के लिए कुछ नए समाधानों पर चर्चा करेंगे।
पहले-पहल देखा जाए तो इस समस्या का एक मात्र समाधान 'भूमि सुधार' अर्थात 'जोतों का समेकन' ही दिखाई देता है। यह काम सरकार ही कर सकती है। अर्थात सरकार हर गांव, तहसील के स्तर पर जमीन के छोटे-छोटे बिखरे टुकड़ों का बड़े आकार के टुकड़ों में बदलने के लिए पुनर्वितरण करें। भारत में यह अभी तक कई प्रयासों के बावजूद सफल नहीं हो पाया है।
आइए देखते हैं कुछ अन्य उपायों के बारे में जो किसान परिवार अपने स्तर पर कर सकते हैं।
भूमि विखंडन समस्या के 5 संभावित समाधान 
1) कोलैबोरेशन, फैमिली एंटरप्राइज
कोलैबोरेशन से फैमिली को बनाएं एंटरप्राइज, और इस तरह कृषि को फैमिली एंटरप्राइज।
यदि आपके आस-पास की जमीन अभी-भी आपके कजिन्स और चाचाओं या अन्य रिश्तेदारों के ही पास है, तो यह एक बहुत बढ़िया आइडिया हो सकता है। अर्थात एक संयुक्त परिवार की तरह मिलकर कृषि करें, और मुनाफे को बांटें। बदलते समय के अनुसार विवादों से बचने के लिए लीगल डॉक्युमेंटेशन किया जा सकता है। यदि परिवार, आपसी समझ से ऐसा कर पाएं तो लैंड फ्रेगमेंटेशन की समस्या का इससे अच्छा कोई उपाय नहीं है।
2) लैंड पूलिंग, लैंड लीजिंग और कॉन्ट्रैक्ट फार्मिंग
सभी अड़ोसी-पड़ोसी मिलकर अपना लैंड पूल कर एक बड़ी कृषि भूमि बना सकते हैं, जिस पर मिलकर निवेश कर सकते हैं, जिम्मेदारियों और मुनाफे को आपस में बांट सकते हैं।
इसके अलावा यदि आपके पास कृषि भूमि का छोटा सा टुकड़ा है तो स्वयं कृषि करने के बजाय आप इसे बड़े किसान या कृषि फर्म को लीज (किराये) पर दे सकते हैं या फिर कॉन्ट्रैक्ट फार्मिंग के लिए दे सकते हैं। ऐसा करते वक्त कॉन्ट्रैक्ट अग्रीमेंट और अन्य लीगल डॉक्युमेंट्स को ध्यान से सभी शर्तें पढ़, समझ कर बनवाएं।
भारत में पेप्सिको (कंपनी के लेज चिप्स ब्रांड के लिए) और मेक्डोनाल्ड (प्रसिद्ध फ्रेंच फ्राइज के लिए) जैसे कंपनियों की कॉन्ट्रैक्ट फार्मिंग में आलू उगाने के लिए किसानों के साथ साझेदारी करना शामिल है। यह पहल किसानों को बाजारों तक बेहतर पहुंच, फसल प्रबंधन प्रथाओं पर प्रशिक्षण और आय का एक स्थिर स्रोत प्रदान करती है।
आंध्र प्रदेश सरकार ने अमरावती क्षेत्र में किसानों से छोटी जोतों को पूल करने और नए राज्य की राजधानी के निर्माण के लिए भूमि के बड़े भूखंडों का निर्माण करने के लिए भूमि पूलिंग योजना शुरू की। इस योजना के परिणामस्वरूप भूमि के बड़े भूखंडों का निर्माण हुआ जिसका उपयोग वाणिज्यिक और कृषि दोनों उद्देश्यों के लिए किया जा सकता था।
3) लेस इज मोर - मॉडर्न टेक्नोलॉजी का उपयोग कर कम जगह को अधिक उपजाऊ बनाना
वर्टिकल फार्मिंग, हाई-यील्ड सीड्स, एक्वापोनिक्स और अन्य टेक्नोलॉजी की मदद से छोटी जमीन से अधिक फसल प्राप्त करना एक उपाय हो सकता है। उदाहरण के लिए, हैदराबाद स्थित स्टार्टअप, अर्बनकिसान, छतों और बालकनियों सहित सीमित स्थान में फसल उगाने के लिए वर्टिकल फार्मिंग तकनीकों का उपयोग करता है। कंपनी बिना मिट्टी और न्यूनतम पानी के उपयोग के साथ फसल उगाने के लिए हाइड्रोपोनिक और एरोपोनिक सिस्टम का उपयोग करती है।
4) लैंड बैंक
लैंड बैंक छोटे जोतों को बड़े भूखंडों में एकत्र करने और समेकित करने के लिए एक तंत्र है। भूमि को फिर किसानों को पट्टे पर दिया जा सकता है या अन्य उद्देश्यों के लिए उपयोग किया जा सकता है, जैसे कि कृषि सहकारी समितियों (एग्रीकल्चर कोऑपरेटिव कमेटी) या कृषि व्यवसायों की स्थापना करना। उदाहरण के लिए, तमिलनाडु सरकार ने बड़े औद्योगिक भूखंडों को बनाने के लिए छोटी जोतों को एकत्र करने और समेकित करने के लिए तमिलनाडु औद्योगिक भूमि बैंक बनाया है।
5) किसान उत्पादक संगठन (फार्मर प्रोड्यूसर ऑर्गेनाइजेशन - एफपीओ)
एफपीओ किसानों के समूह हैं जो भूमि सहित अपने संसाधनों का सामूहिक रूप से प्रबंधन करने के लिए एक साथ आते हैं। इससे किसानों को बाजारों तक पहुंचने, संसाधनों को साझा करने और उनकी सौदेबाजी की शक्ति में सुधार करने में मदद मिल सकती है। सरकार ऐसे 20000 एफपीओ बनाना चाहती है, और धीरे धीरे ये हो रहा है।
उम्मीद करता हूं, मेरे सुझाव पसंद आए होंगे।
आज का करिअर फंडा यह है कि भारत की कृषि भूमि विखंडन प्रॉब्लम का सोल्यूशन इनोवेटिव तरीकों से कर, हम कृषि आय बढ़ने का बड़ा प्रोजेक्ट फ़ास्ट कर सकते हैं।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) जानिए डिविसिबिलिटी के आसान नियम:वो ट्रिक जिससे जल्दी हल होंगे डिविसिबिलिटी और रिमेंडर के सवाल
2) समझिए, प्लेस वैल्यू और फेस वैल्यू का कॉन्सेप्ट:कॉम्पिटिटिव एग्जाम्स में सवाल जल्दी हल करने में मिलेगी मदद
3) सरदार पटेल की उम्मीदों पर कितने खरे सिविल सर्वेंट:IAS बनना चाहते हैं तो सरदार पटेल की 5 कसौटियों पर खुद को परखिए
4) IIT JEE Mains का एग्जाम एनालिसिस और टिप्स:फिजिक्स और केमिस्ट्री से ज्यादा टफ था इस बार मैथ्स का पेपर
5) जॉब मार्केट की बदलती सच्चाई, घट रहा फॉर्मल सेक्टर:अपना हक जाने और स्किल्स बढ़ाए, तभी हर कामगार की तरक्की
6) नई स्किल सीखने से पहले अपनाएं ये 5 स्टेप मॉडल:कोई भी काम सीखने से पहले उसके हर पहलू को समझना है जरूरी
7) टाइटैनिक के डूबने में भी हैं प्रोफेशनल्स के लिए सबक:खतरनाक है ओवरकॉन्फिडेंस, सेफ्टी और तैयारी है जरूरी